Jeronimas Kaisevičius

Jeronimas Kaisevičius () (1812 m. gruodžio 7 d. Gelgaudiškyje, Rusijos imperija – 1873 m. vasario 26 d. Romoje, Italijos karalystė) – kunigas, poetas, prozininkas, religinis mokytojas, Dievo tarnas.http://newsaints.faithweb.com/year/1873.htm#Kajsiewicz

 Biografija 
Gimė 1812 m. gruodžio 7 d. Gelgaudiškyje, kilmingoje, bet neturtingoje šeimoje. Mokėsi Raseinių pijorų mokykloje, Seinų licėjuje, Varšuvos universitete studijavo teisę ir literatūrą. Universiteto nebaigė dėl prasidėjusio 1831 m. sukilimo, kuriame pats dalyvavo ir buvo sužeistas. Sukilimui pralaimėjus, pasitraukė į Prancūziją, gyveno Paryžiuje, įsijungė į tenykštės lietuvių draugijos veiklą. Gyvendamas emigracijoje iš pradžių buvo ateistas, bet dėl Adomo Mickevičiaus įtakos tapo ne tik geru kataliku, bet ir kunigu, pasižyminčiu savo iškalba.Religinės prošvaistės mūsų istorinėse asmenybėse Romoje 1841 m. baigė teologijos studijas, 1842 m. įšventintas į kunigus. Kunigaudamas Romoje 1866 m. įsteigė lenkų kolegiją, kurioje mokėsi ir lietuvių dvasininkų.

Išleido poezijos rinkinį „Sonetai“ (Sonety, 1833 m.), apysakų „Apvilta žmona“ (Uwiedzona małżenka, 1830 m.); „Dabar atleidi, Viešpatie: Apysaka iš XVI a. pabaigos škotų istorijos“ (Nunc dimittis, Domine: Powieśę z dziejów szkockich z konca XVI w., 1836 m.), atsiminimų, išleido pamokslų rinkinių. Dvasininko grožinė kūryba romantinio pobūdžio.Jeronimas Kaisevičius

Mirė nuo širdies smūgio 1873 m. vasario 26 d. Romoje.

 Literatūra 
 J. Guzdek, Wstęp, [do:] H. Kajsiewicz, Rady dla młodych księży, Kraków 1999.
 A. Kardaś, Droga charyzmatyczna Hieronima Kajsiewicza, Kraków 2006.

 Šaltiniai 

Kategorija:1831 m. sukilėliai
Kategorija:Lietuvos kunigai
Kategorija:Lenkijos dvasininkai
Kategorija:Lietuvos rašytojai
Kategorija:Lenkijos rašytojai
Kategorija:Italijos kunigai
Kategorija:Italijos lietuviai
Kategorija:Dievo tarnai